CELEX: 62021CN0470
Language: et
Date: 2021-07-30 00:00:00
Title: Kohtuasi C-470/21: Eelotsusetaotlus, mille on esitanud Conseil d’État (Prantsusmaa) 30. juulil 2021 – La Quadrature du Net, Fédération des fournisseurs d’accès à Internet associatifs, Franciliens.net, French Data Network versus Premier ministre, Ministère de la Culture

15.11.2021   
            
            
               ET
            
            
               Euroopa Liidu Teataja
            
            
               C 462/25
            
         
      Eelotsusetaotlus, mille on esitanud Conseil d’État (Prantsusmaa) 30. juulil 2021 – La Quadrature du Net, Fédération des fournisseurs d’accès à Internet associatifs, Franciliens.net, French Data Network versus Premier ministre, Ministère de la Culture
      (Kohtuasi C-470/21)
      (2021/C 462/30)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebajad: La Quadrature du Net, Fédération des fournisseurs d’accès à Internet associatifs, Franciliens.net, French Data Network
      
         Vastustajad: Premier ministre, Ministère de la Culture
      
         Eelotsuse küsimused
      
      
                  1.
               
               
                  Kas IP-aadressile vastavad identiteediandmed kuuluvad liiklusandmete või asukohaandmete hulka, mille üle peab põhimõtteliselt tegema eelnevat kontrolli kohus või sõltumatu haldusasutus, kellel on pädevus teha siduvaid otsuseid?
               
            
                  2.
               
               
                  Kui esimesele küsimusele vastatakse jaatavalt, ning arvestades kasutajate identiteeti puudutavate andmete, sealhulgas nende kontaktandmete vähest tundlikkust, siis kas Euroopa Parlamendi ja nõukogu 12. juuli 2002. aasta direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (1), tuleb lähtuvalt Euroopa Liidu põhiõiguste hartast tõlgendada nii, et sellega on vastuolus liikmesriigi õigusnormid, mis näevad ette, et haldusasutus kogub kõnealuseid kasutajate IP-aadressile vastavaid andmeid ilma kohtu või haldusasutuse – kellel on siduvate otsuste tegemise pädevus – eelneva kontrollita?
               
            
                  3.
               
               
                  Kui teisele küsimusele vastatakse jaatavalt, ning arvestades isiku identiteeti puudutavate andmete vähest tundlikkust, samuti asjaolu, et koguda võib üksnes neid andmeid ja ainult liikmesriigi õiguses täpselt, ammendavalt ja piiritletult määratletud kohustuste rikkumiste ennetamise tarbeks, ning asjaolu, et juhul, kui kohus või kolmas sõltumatu haldusasutus, kellel on pädevus teha siduvaid otsuseid, kontrolliks süstemaatiliselt juurdepääsu iga kasutaja andmetele, võiks see kahjustada andmete kogumist läbi viivale ning samuti sõltumatule haldusasutusele antud avaliku teenuse osutamise ülesande täitmist, siis kas direktiiviga on vastuolus see, et seda kontrolli teostatakse kohandatud viisil, nimelt automaatse kontrollina, ja vajadusel sellise organisisese teenistuse järelevalve all, kelle puhul on tagatud, et ta on seda kogumist läbi viivate teenistujate suhtes sõltumatu ja erapooletu?
               
            
         (1)  ELT 2002, L 201, lk 37.